Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Nafarroako Ospitalegunea-B-ko aldageletara sartzeko eraikinean itsatsita dauden ELA-LAB-STEILAS-ESK-EHNE-Etxalde-Hiru erakundeen afixei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Duela gutxienez ere 12 egunetik daude paratuta ELA-LAB-STEILAS-ESK-EHNE-Etxalde-Hiruren afixak Nafarroako Ospitaleguneko aldageletara sartzeko eraikinean, pediatriako larrialdietarako sarreraren ondoan hain zuzen ere. Afixak Kataluniako independentzia prozesuari, Altsasuko kasuaren epaiari eta erabakitzeko eskubidea dela-eta urriaren 18an egin beharreko elkarretaratzeari buruzkoak dira. 2019ko urriaren 30ean hor jarraitzen dute afixa horiek, nahiz eta leku hori ez dagoen sindikatuen komunikazioetarako erreserbatuta.

Nafarroako Ospitaleguneko Kudeatzailetzak zergatik ez ditu afixa horiek kendu?

Iruñean, 2019ko urriaren 30ean

Foru parlamentaria: Cristina Ibarrola Guillén